Hierdie Maroela-lesers gaan in Japan rugby kyk! | Maroela Media
Die groot gewag is vir eers verby en daar is vier rugby-fynproewers wat nou die geleentheid het om die Springbokke se openingswedstryd eerstehands in Japan te beleef.
Nicole Retief van Pretoria, Eben Olivier van Brackenfell, Rika Nel van Durbanville en Martin Terblanche van Pretoria is Donderdag as die wenners van Maroela Media en Virseker se "Wen rugbykaartjies na Japan"-kompetisie aangewys.
Hulle wen elkeen 'n dubbelkaartjie na Japan om die wedstryd tussen Suid-Afrika en Nieu‑Seeland op 21 September vanjaar te gaan kyk. Die wedstryd vind op die Internasionale Stadion in Yokohama, Japan, plaas.
Die prys ter waarde van R80 000 sluit in:
Retoerkaartjies na en van Japan
4 nagte se verblyf in 'n hotel wat sentraal in Tokio geleë is
Vervoer in 'n bus: Lughawe/hotel/stadion/hotel/lughawe
Twee wedstrydkaartjies vir die Poel B‑wedstryd tussen Suid-Afrika en Nieu-Seeland by die Yokohama-stadion
Logistieke ondersteuning deur 'n SA Rugby‑verteenwoordiger
Virseker is 'n produk van Auto & General Versekeringsmaatskappy Bpk., 'n gemagtigde versekeraar en finansiëlediensteverskaffer (FDV-lisensienommer: 16354). Enige verwysing na "ons", "met" en "deur" verwys na Auto & General.